मेंस डबल्स में कृष्णा प्रसाद गरागा-विष्णुवर्धन गौड़ का सफर समाप्त
भारतीय बैडमिंटन स्टार पीवी सिंधु और लक्ष्य सेन ने कैलगरी में मौजूद मार्किन-मैकफेल सेंटर में चल रहे कनाडा ओपन 2023 बैडमिंटन टूर्नामेंट के क्वार्टर फाइनल में पहुंच गए हैं। वहीं मेंस डबल्स में कृष्णा प्रसाद गरागा और विष्णुवर्धन गौड़ पंजाला की जोड़ी को हार का
भारत के बैडमिंटन स्टार पीवी सिंधु और लक्ष्य सेन कनाडा ओपन के सेमीफाइनल में पहुंच गए। सिंधु ने अपना क्वार्टर फाइनल में फैंग जी को 21-13, 21-7 से हराया। वहीं लक्ष्य सेन ने जूलियन करागी को 21-8, 17-21, 21-10 से हराया। सेमीफाइनल मुकाबले आज रात 12 बजे के बाद खेले जाएंगे।
एकतरफा अंदाज में जीतीं सिंधु 
पीवी सिंधु ने चीन की फैंग जी पर एकतरफा जीत दर्ज की। उन्होंने फैंग को 21-13, 21-7 से हराया। क्वार्टर फाइनल से पहले सिंधु को प्री-क्वार्टर फाइनल में वॉक-ओवर मिला था। उन्हें जापान की नात्सुकी निदाइरा के खिलाफ मुकाबला नहीं खेलना पड़ा।
अब सेमीफाइनल में सिंधु का सामना वर्ल्ड नंबर-1 जापान की अकाने यामागुची से होगा।
लक्ष्य सेन को करनी पड़ी मशक्कत 
सिंधु जहां सीधे गेम में जीतकर सेमीफाइनल में पहुंची। वहीं मेंस सिंगल्स में लक्ष्य सेन को जीतने के लिए मेहनत करनी पड़ गई। उन्होंने जर्मनी के जूलियन करागी के खिलाफ पहला गेम 21-8 से जीता। दूसरे गेम में उन्हें 17-21 से हार का सामना करना पड़ गया। लक्ष्य ने तीसरे गेम में वापसी की और 21-10 से गेम जीतकर मैच भी जीत लिया।
सेमीफाइनल में लभ्य का सामना जापान के केंता निशिमोटो से होगा। क्वार्टर फाइनल में उन्होंने ब्राजील के यगोर कोएल्हो को 21-15, 21-11 से हराया था।
कृष्णा प्रसाद गरागा और विष्णवर्धन गौड़ पंजाला
वहीं मेंस डबल्स में कृष्णा प्रसाद गरागा और विष्णवर्धन गौड़ पंजाला की जोड़ी प्री क्वार्टर फाइनल से आगे नहीं बढ़ सकी। उन्हें इंडोनेशिया की मोहम्मद अहसान और हेड्रा सेतियावान की जोड़ी ने 21-9, 21-11 से हराया।